b'\n_START_ARTICLE_\nDavorina Bevk\n_START_SECTION_\n\xc5\xbdivljenje in delo\n_START_PARAGRAPH_\nDavorina Bevk, rojena Bratu\xc5\xbe, je kon\xc4\x8dala slovensko \xc5\xbeensko u\xc4\x8ditelji\xc5\xa1\xc4\x8de v Gorici (1915). Med vojno je pou\xc4\x8devala v Istri, od 1919-1926 v Bukovici v Spodnji Vipavski dolini, nato jo je fa\xc5\xa1isti\xc4\x8dna oblast premestila v kraj Carema (Piemont) pa nazaj v Bukovico in nato v Gori\xc5\xa1ka Brda. Leta 1927 se je vrnila v Gorico, kjer je postala tesna sodelavka Franceta Bevka. Po kapitulaciji Italije 1943 pa do osvoboditve je bila v partizanih, po koncu vojne pa dru\xc5\xbebenopoliti\xc4\x8dna delavka. Bila je tudi pevka pri pevskem zboru in slikarka amaterka (ohranjenih je ve\xc4\x8d njenih slik), ter se ukvarjala s publicistiko. \xc4\x8clanke je objavljala v koledarju Gori\xc5\xa1ke Mohorjeve dru\xc5\xbebe in v zborniku Lu\xc4\x8d. V samostojni knjigi, ki jo je izdala Gori\xc5\xa1ka Mohorjeva dru\xc5\xbeba, je leta 1933 iz\xc5\xa1lo delo Ljubi domek. Za leto 1936 pa so pri isti zalo\xc5\xbebi napovedali novo knjigo Mr\xc4\x8des v hi\xc5\xa1i, ki pa nato ni iz\xc5\xa1la.'